Csak a lakosság 38 százaléka elégedetlen azzal, ahogyan az országban mennek a dolgok.

Fél évvel a koronavírus-világjárvány tavaszi kitörése után megérkezett a pandémia második hulláma. A fertőzöttek számának radikális emelkedése egyre több országot kényszerít ismét korlátozások bevezetésére annak ellenére, hogy a világgazdaság még magához sem tért a tavaszi járványkitörés hatásaitól. A jelek szerint a második hullám Magyarországot is elérte. Kövesse híreinket!

Az utóbbi öt évben egyszer sem volt olyan alacsony a kormánnyal való elégedetlenség szintje, mint most – írja a Népszava. A lap a Publicus kutatását ismerteti. Kiderült, hogy

mindössze 38 százalék nem szereti, ahogy az országban mennek a dolgok.

A lap szerint az elégedetlenek alacsony (és az elégedettek magas) száma összefügg a járványhelyzettel, az emberek zöme hinni akarja, hogy a kormány sikerrel oldja meg a problémát. Az elmúlt öt évben pedig egyszer sem volt olyan alacsony a kormánnyal elégedetlenek száma.

A járványveszély másik hatása, hogy csökkent a választási részvételi kedv is, méghozzá drasztikusan. Februárban még a megkérdezettek 75 százaléka vallotta, hogy elmenne szavazni, mostanra ez a szám 48 százalék lett.

A március eleji állapothoz képest nőtt a Fidesz népszerűsége. A teljes népesség körében csak 1 százalékkal (29-ről 30-ra), a biztos pártválasztók körében 4 százalékkal (48-ról 52-re.)

A többi párt így áll a biztos pártválasztók között:

DK – 13

MSZP–P – 11

Jobbik – 10

Momentum - 4

Kutyapárt – 2

Mi Hazánk – 2

A bizonytalanok 41 százaléknyian vannak.